SET ปิดเย็นวูบ 21 จุด หลังขาดปัจจัยบวกหนุน โบรกฯคาดพรุ่งนี้ยังพักตัว วางแนวรับ 1,237
SET ปิดเย็นวูบ 21 จุด หลังขาดปัจจัยบวกหนุน โบรกฯคาดพรุ่งนี้ยังพักตัว วางแนวรับ 1,237 โดยดัชนีตลาดหุ้นไทยปิดวันนี้ที่ระดับ 1,257.98 จุด ลดลง 20.65 จุด (-1.62%) มูลค่าการซื้อขาย 56,253.32 ล้านบาท
7 พ.ค. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,257.98 จุด ลดลง 20.65 จุด (-1.62%) มูลค่าการซื้อขาย 56,253.32 ล้านบาท
10 หุ้นกดดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยวันนี้ปรับฐานตาม Sentiment ต่างประเทศ โดยเป็นช่วงที่ตลาดขาดปัจจัยหนุน และ Valuation ก็ตึงตัวด้วย ขณะเดียวกันยังได้รับจิตวิทยาเชิงลบจากสงครามการค้าระหว่างสหรัฐฯ และจีน ที่เริ่มกลับมาอีกครั้ง ตลาดฯจึงเป็นลักษณะของการถ่วงระหว่างโมเมนตัมการฟื้นตัวกับปัจจัยพื้นฐานที่อ่อนแอ ทำให้เกิดแรงขายทำกำไรออกมา
ด้านตลาดหุ้นในภูมิภาคเอเชียส่วนใหญ่ปรับตัวลงราว 0.3-0.4% ซึ่งตลาดบ้านเราปรับตัวลงแรงสุด ขณะที่ตลาดในยุโรปเทรดบ่ายนี้ก็บวกได้เล็กน้อยราว 0.4-0.5% โดยต่างรอดูการประชุมกลุ่มประเทศผู้ส่งออกน้ำมัน (โอเปก) และชาติพันธมิตร หรือ โอเปกพลัส ในวันที่ 10 พ.ค.นี้ และยังต้องติดตามสัญญาการค้าระหว่างสหรัฐฯ และจีนด้วย ส่วนสถานการณ์การแพร่ระบาดโควิด-19 ก็ยังคงกดดัน ทำให้สินทรัพย์เสี่ยงอยู่ในทิศทางชะลอตัวอยู่
แนวโน้มการลงทุนในวันพรุ่งนี้ (8 พ.ค.) นายกรภัทร กล่าวว่า ตลาดฯคงจะยังพักตัว โดยมีแนวรับ 1,237-1,220 จุด ส่วนแนวต้าน 1,267-1,275 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BAM มูลค่าการซื้อขาย 3,395.04 ล้านบาท ปิดที่ 22.10 บาท ลดลง 1.20 บาท
CPALL มูลค่าการซื้อขาย 3,176.54 ล้านบาท  ปิดที่ 70.00 บาท เพิ่มขึ้น 0.25 บาท
PTT  มูลค่าการซื้อขาย 2,244.09 ล้านบาท ปิดที่ 34.25 บาท ลดลง 0.75 บาท
PTTEP มูลค่าการซื้อขาย 1,986.02 ล้านบาท ปิดที่ 82.50 บาท ลดลง 1.50 บาท
INTUCH มูลค่าการซื้อขาย 1,930.03 ล้านบาท ปิดที่ 55.25 บาท เพิ่มขึ้น 1.75 บาท
ตลาดหุ้นเอเชีย
